Ansel Adams

Ansel Easton Adams (* 20 gromicznika 1902, † 22 łżëkwiata 1984) béł amerikańsczi òdjimnik zrzeszony z San Francisco. Słôwã dobéł przede wszëtczim dzãka czôrno-biôłim òdjimkóm nôrodnëch parków, robionëch na òbsztelënk amerikańsczégò rządu. Béł baro zaangażowóny w òchronã rodë, ë témù zgrôwù mia téż służëc jegò fòtograficznô twòrzba.

W młodoscë Ansel Adams zajimôł sã téż profesjonalno mùzyką jakno kòncertowi klawirnik. Nie dôwało mù to równak dosc satisfakcëji ë w latach 1920-tëch miôł pòrzuconé mùzyczną karierã dlô ùprawianiégò fòtografiji. Dejade mùzycznô ùszłota Adamsa mia gwësny cësk na jegò rozmienié fòtografiji, np. czãsto przërównëwôł negatiw do mùzyczny partiturë, a kùńcowi òdcësk do kònkretny interpretacëji mùzycznégò dokôzu.

Ansel Adams napisôł czile ksążków ò fòtografiji, w tim ùczbòwników dlô zaawansowónëch òdjimników. Mô òprôcowóné tzw. conową systemã, technikã dôwającą òdjimnikóm wikszą kòntrolã nad kùńcowim fòtograficznym òdcëskã.
Nimò, że jakno òdjimnik béł samòùcznikã, Adams dobéł tak wiôlgą wiedzbã ò techniczny starnie fòtografiji, że stał sã achtnionym kònsultantã fòtograficznëch kòncernów. 

 Nôbarżi znóné òdjimczi 

 Monolith, The Face of Half Dome, 1927.
 Rose and Driftwood, 1932.
 Clearing Winter Storm, 1940.
 Moonrise over Hernandez, New Mexico, 1941.
 Ice on Ellery Lake, Sierra Nevada, 1941.
 Aspens, New Mexico, 1958.

 Ksążczi, albùmë 

 America's Wilderness, 1997. ISBN 1-56138-744-4
 California, 1997. ISBN 0-8212-2369-0
 Yosemite, 1995. ISBN 0-8212-2196-5
 The National Park Photographs, 1995. ISBN 0-89660-056-4
 Photographs of the Southwest, 1994. ISBN 0-8212-0699-0
 Ansel Adams: In Color, 1993. ISBN 0-8212-1980-4
 Our National Parks, 1992.
 Ansel Adams: Classic Images, 1986. ISBN 0-8212-1629-5
 These We Inherit: The Parklands of America, razã z Nancy Newhall, 1962.
 This is the American Earth, razã z Nancy Newhall, 1960. ISBN 0-8212-2182-5

Ùczbòwniczi dlô zaawansowónëch òdjimników

 The Camera, 1995. ISBN 0-8212-2184-1
 The Negative, 1995. ISBN 0-8212-2186-8
 The Print, 1995. ISBN 0-8212-2187-6
 Examples: The Making of 40 Photographs ISBN 0-8212-1750-X

 Bùtnowé lënczi 

 The Ansel Adams Gallery

Kategòrëjô:Òdjimnicë
Kategòrëjô:Mùzycë